Emozioak modu desberdinetan kodetzen dira hizkuntzen arabera Sustatu.eus - Teknologia albisteak
Emozioak modu desberdinetan kodetzen dira hizkuntzen arabera
2020-01-16 : 09:51
Science aldizkariak argitaratutako lan baten arabera, hizkuntzek modu desberdinean kodetzen dituzte emozioak. Hizkuntza-familia batzuetan maitasuna alaitasunarekin lotzen da, baina beste batzuetan minarekin. Ia 2.500 hizkuntza aztertu dituzte ikerketarako, baina ez daigu euskara tartean dagoen.
Emozio hitzak multzo lexikoetan sailkatu dituzte, eta hizkuntza-familien arabera, "mapa lexiko" desberdinak agertzen direla ikusi dute. Esate baterako, hizkuntza austronesiarretan harridura beldurrarekin lotzen da, eta Tai-kadai hizkuntzetan berriz, itxaropenarekin. Beste adibide bat: hizkuntza indoeuroparretan, maitasuna lotuago dago alaitasunarekin, eta austronesiarretan, berriz, minarekin.
Euskara hizkuntza isolatua da eta sailkapen honetan non agertuko zen ez dakigu: 24 kontzeptu aztertu dituzte 2.474 hizkuntzatan, baina artikuluan ez dago euskararen aipurik eta hizkuntzen zerrenda ere ez da agertzen.
Mapa lexikoez gain, terminoen "balentzia" (termino baten konnotazio baikor edo ezkorra) eta "aktibazioa" (eragin fisiologiko aktibo edo pasibo batekin lotzen ote den) neurtu dituzte.
Artikulu originala, hemen (ordainpekoa da). Euskarazko analisi bat, Zientzia Kaiera agerkarian.